CELEX: 32014D0705(02)
Language: mt
Date: 2014-04-18 00:00:00
Title: Deċiżjoni tal-Bord ta’ Tmexxija tal-Europol tat-18 ta’ April 2014 — Li temenda d-Deċiżjoni tal-Bord ta’ Tmexxija tal-Europol tas-16 ta’ Novembru 1999 li taqbel mal-kundizzjonijiet u l-proċeduri stabbiliti mill-Europol dwar it-taxxi applikabbli għas-salarji u l-emolumenti mħallsa lill-membri tal-persunal tal-Europol għall-benefiċċju tal-Europol

5.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 211/10
            
         DEĊIŻJONI TAL-BORD TA’ TMEXXIJA TAL-EUROPOL
   tat-18 ta’ April 2014
   Li temenda d-Deċiżjoni tal-Bord ta’ Tmexxija tal-Europol tas-16 ta’ Novembru 1999 li taqbel mal-kundizzjonijiet u l-proċeduri stabbiliti mill-Europol dwar it-taxxi applikabbli għas-salarji u l-emolumenti mħallsa lill-membri tal-persunal tal-Europol għall-benefiċċju tal-Europol
   (2014/C 211/05)
   IL-BORD TAT-TMEXXIJA TAL-EUROPOL,
   Wara li kkunsidra d-Deċiżjoni tal-Kunsill li tistabbilixxi l-Uffiċċju Ewropew tal-Pulizija (Europol) tas-6 ta’ April 2009 (1) (minn hawn ‘il quddiem “id-Deċiżjoni tal-Europol”) u b’mod partikolari l-Artikolu 57(5), l-Artikolu 62 u l-Artikolu 63 tagħha,
   Wara li kkunsidra l-Protokoll imfassal fuq il-bażi tal-Artikolu K.3 tat-Trattat dwar l-Unjoni Ewropea u l-Artikolu 41(3) tal-Konvenzjoni tal-Europol, dwar il-privileġġi u l-immunitajiet tal-Europol, il-membri tal-organi tiegħu, il-Viċi Diretturi u l-impjegati tal-Europol (2), u b’mod partikolari l-Artikolu 10 tiegħu,
   Wara li kkunsidra d-Deċiżjoni tal-Bord ta’ Tmexxija tas-16 ta’ Novembru 1999 li taqbel mal-kundizzjonijiet u l-proċeduri stabbiliti mill-Europol dwar it-taxxi applikabbli għas-salarji u l-emolumenti mħallsa lill-membri tal-persunal tal-Europol għall-benefiċċju tal-Europol (3),
   Wara li kkunsdira d-Deċiżjoni li temenda d-Deċiżjoni tal-Bord ta’ Tmexxija tal-14 ta’ Ottubru 2010 tal-Europol tas-16 ta’ Novembru 1999 dwar it-taxxi applikabbli għas-salarji u l-emolumenti mħallsa lill-membri tal-persunal tal-Europol għall-benefiċċju tal-Europol u li taqbel mal-kundizzjonijiet u l-proċeduri stabbiliti mill-Europol li taddatta l-ammonti msemmija fl-Anness għaliha (minn hawn ‘il quddiem ‘id-Deċiżjoni tal-Bord ta’ Tmexxija’) (4),
   Billi:
   
               1.
            
            
               Skont l-Artikolu 57(5) tad-Deċiżjoni tal-Europol, ir-Regolamenti dwar il-Persunal tal-Europol (5) u strumenti rilevanti oħrajn għandhom ikomplu japplikaw għal membri tal-persunal li mhumiex reklutati skont l-Artikolu 57(2) tad-Deċiżjoni tal-Europol.
            
         
               2.
            
            
               L-Artikolu 57(5) tad-Deċiżjoni tal-Europol jistabbilixxi li, permezz ta’ deroga mill-Kapitolu 5 tar-Regolamenti dwar il-Persunal tal-Europol, ir-rata perċentwali tal-aġġustament annwali tar-remunerazzjoni deċiża mill-Kunsill skont l-Artikolu 65 tar-Regolamenti dwar il-Persunal ta’ uffiċjali tal-Komunitajiet Ewropej (6) għandha tapplika għall-persunal tal-Europol.
            
         
               3.
            
            
               L-aġġustament annwali tar-remunerazzjoni prevista fl-Artikolu 57(5) tad-Deċiżjoni tal-Europol kien implimentat mill-Europol b’effett retroattiv mill-1 ta’ Lulju 2009 (7) skont iċ-ċifri stabbiliti fir-Regolament tal-Kunsill (UE, Euratom) Nru 1190/2010 (8).
            
         
               4.
            
            
               L-Artikolu 57(5) tad-Deċiżjoni tal-Europol ma japplikax għal taxxi applikabbli għas-salarji u l-emolumenti mħallsa lill-membri tal-persunal tal-Europol soġġetti għar-Regolamenti dwar il-Persunal tal-Europol għall-benefiċċju tal-Europol.
            
         
               5.
            
            
               It-taxxa applikabbli għall-membri tal-persunal tal-Europol soġġetti għar-Regolamenti dwar il-Persunal tal-Europol għandha tiġi emendata sabiex tkun tirrifletti l-aġġustament tar-remunerazzjoni applikata skont l-Artikolu 57(5) tad-Deċiżjoni tal-Europol,
            
         IDDEĊIEDA KIF ĠEJ:
   Artikolu 1
   B’effett mill-1 ta’ Lulju 2009:
   
               —
            
            
               Il-valur imsemmi fl-ewwel sentenza tal-Artikolu 4 tal-Anness għad-Deċiżjoni tal-Bord ta’ Tmexxija tal-Europol tas-16 ta’ Novembru 1999 għandu jiġi sostitwit b’121,33 EUR.
            
         
               —
            
            
               Il-valuri fil-munita euro msemmija fit-tabella inkluża fl-Artikolu 4 tal-Anness għad-Deċiżjoni tal-Bord ta’ Tmexxija tal-Europol tas-16 ta’ Novembru 1999 għandhom jiġu sostitwiti b’dawn li ġejjin.
               
                           —
                        
                        
                           8 % għal ammonti bejn EUR 121,33 u EUR 2 137,14
                        
                     
                           —
                        
                        
                           10 % għal ammonti bejn EUR 2 137,15 u EUR 2 943,59
                        
                     
                           —
                        
                        
                           12,5 % għal ammonti bejn EUR 2 943,60 u EUR 3 373,50
                        
                     
                           —
                        
                        
                           15 % għal ammonti bejn EUR 3 373,51 u EUR 3 831,12
                        
                     
                           —
                        
                        
                           17,5 % għal ammonti bejn EUR 3 831,13 u EUR 4 261,07
                        
                     
                           —
                        
                        
                           20 % għal ammonti bejn EUR 4 261,08 u EUR 4 667,81
                        
                     
                           —
                        
                        
                           22,5 % għal ammonti bejn EUR 4 667,82 u EUR 5 107,74
                        
                     
                           —
                        
                        
                           25 % għal ammonti bejn EUR 5 107,75 u EUR 5 524,49
                        
                     
                           —
                        
                        
                           27,5 % għal ammonti bejn EUR 5 524,50 u EUR 5 954,41
                        
                     
                           —
                        
                        
                           30 % għal ammonti bejn EUR 5 954,42 u EUR 6 371,16
                        
                     
                           —
                        
                        
                           32,5 % għal ammonti bejn EUR 6 371,17 u EUR 6 801,09
                        
                     
                           —
                        
                        
                           35 % għal ammonti bejn EUR 6 801,10 u EUR 7 218,49
                        
                     
                           —
                        
                        
                           40 % għal ammonti bejn EUR 7 218,50 u EUR 7 648,45
                        
                     
                           —
                        
                        
                           45 % għal ammonti ‘l fuq minn EUR 7 648,46.
                        
                     
         Artikolu 2
   L-Artikolu 1 u l-Anness tad-Deċiżjoni tal-Bord ta’ Tmexxija tal-Europol tal-14 ta’ Ottubru 2010 li temenda d-Deċiżjoni tal-Bord ta’ Tmexxija tal-Europol tas-16 ta’ Novembru 1999, huma bil-preżenti revokati.
   Artikolu 3
   Din id-Deċiżjoni għandha tiġi ppubblikata f’ Il-Ġurnal Uffiċjali tal-Unjoni Ewropea.
   Artikolu 4
   Din id-Deċiżjoni għandha tidħol fis-seħħ fil-jum wara l-adozzjoni tagħha mill-Bord ta’ Tmexxija.
   
      Magħmul fl-Aja, it-18 ta’ April 2014.
      
         
            
         John O’MAHONEY
         
            President tal-Bord ta’ Tmexxija
         
      
   
   
      (1)  ĠU L 121, 15.5.2009, p. 37.
   
      (2)  ĠU C 221, 19.7.1997, p. 2.
   
      (3)  ĠU C 65, 28.2.2001, p. 6.
   
      (4)  ĠU C 37, 5.2.2011, p. 8.
   
      (5)  Att tal-Kunsill tat-3 ta’ Diċembru 1998 li jistabbilixxi r-regolamenti dwar il-persunal applikabbli għall-impjegati tal-Europol (ĠU C 26, 30.1.1999, p. 23).
   
      (6)  Ir-Regolament (KEE, Euratom, KEFA) Nru 259/68 tal-Kunsill (ĠU L 56, 4.3.1968, p. 1).
   
      (7)  Nota dwar l-aġġustament tas-salarji u l-benefiċċji bażiċi applikabbli għall-persunal tal-Europol soġġett għar-Regolamenti dwar il-Persunal tal-Europol skont l-Artikolu 57(5) tal-Kunsill b’effett mill-1 ta’ Lulju 2009sal-1 ta’ Lulju 2010 (ara paġna XX ta’ dan il-Ġurnal Uffiċjali).
   
      (8)  Regolament tal-Kunsill (UE, Euratom) Nru 1190/2010 tat-13 ta’ Diċembru 2010 li jemenda r-Regolament tal-Kunsill 1296/2009 tat-23 ta’ Diċembru 2009 li jaġġusta r-remunerazzjoni u l-pensjonijiet tal-uffiċjali u l-ħaddiema l-oħra tal-Unjoni Ewropea u l-koeffiċjent korrettivi applikati għalihom (ĠU L 333, 17.12.2010, p. 1).